b'\n_START_ARTICLE_\nHalsafjorden\n_START_PARAGRAPH_\nHalsafjorden er ei fjordarm av Vinjefjorden i Tingvoll, Halsa og Surnadal kommune p\xc3\xa5 Nordm\xc3\xb8re. Fjorden har innl\xc3\xb8p mellom Magnhildberget i vest og Volung\xc3\xb8ya i \xc3\xb8st og strekker seg 16 kilometer s\xc3\xb8rover. Videre innover strekker fjordsystemet seg via flere fjorder til botn av Todalsfjorden, ei total lengde p\xc3\xa5 45 kilometer._NEWLINE_Et stykke inn i fjorden ligger tettstedet Halsa p\xc3\xa5 \xc3\xb8stsida av fjorden. Fra her g\xc3\xa5r det ferje over til Kanestraum p\xc3\xa5 andre sida, som en del av E39. Fjorden g\xc3\xa5r videre s\xc3\xb8r\xc3\xb8stover til Heggemsneset og Vikavollen der fjorden g\xc3\xa5r over i Trongfjorden. Her g\xc3\xa5r ogs\xc3\xa5 B\xc3\xb8fjorden inn mot nord\xc3\xb8st._NEWLINE_Fv351 g\xc3\xa5r langs deler av \xc3\xb8stsida av fjorden, mens Fv298 g\xc3\xa5r langs vestsida fra Kanestraum og nordover. En bru p\xc3\xa5 2-3 km over Halsafjorden planlegges for vei E39. Dybden er omtrent 490 meter, s\xc3\xa5 et t\xc3\xa5rn p\xc3\xa5 flytende fundament planlegges.'